ພວກຕົ້ມຕຸ໋ນທາງ​ອິນ​ເຕີ​ແນັດ 600 ຄົນ ຖືກຈັບກຸມ ແລະຖືກເນລະເທດ
ພວກຕ້ອງສົງໃສ ແມ່ນໄດ້ຖືກຈັບໃນໃຕ້ຫວັນ ພ້ອມທັງຢູ່ໃນກໍາປູເຈຍ ຈີນແຜ່ນດິນໃຫຍ່ ອິນໂດເນເຊຍ ມາເລເຊຍ ແລະໄທ.
ພວກທີ່ຕ້ອງສົງໃສວ່າເປັນພວກຕົ້ມຕຸ໋ນທາງອິນເຕີແນັດ ປະມານ 600 ຄົນ ຖືກຈັບກຸມໃນການກວາດລ້າງກຸ່ມ ຫລອກຕົ້ມທາງອິນເທີເນັດເອເຊຽທີ່ໃຫຍ່ກຸ່ມນຶ່ງ ກໍາລັງ ຖືກສົ່ງກັບຄືນສູ່ບ້ານເກີດເມືອງນອນ ພວກເຈົ້າໜ້າທີ່ຈາກຫລາຍປະເທດທີ່ປະກອບສ່ວນໃນການ ບຸກຄົ້ນກ່າວວ່າ ການເນລະເທດພວກກ່ຽວໄດ້ເລີ່ມຂຶ້ນເມື່ອ ວັນເສົາວານນີ້ ຕໍາຫລວດໃຕ້ຫວັນປະກາດການຈັບກຸມເມື່ອວັນສຸກຜ່ານມາ ໂດຍກ່າວວ່າ ພວກຕ້ອງສົງໃສ ແມ່ນໄດ້ຖືກຈັບໃນໃຕ້ຫວັນ ພ້ອມທັງຢູ່ໃນກໍາປູເຈຍ ຈີນແຜ່ນດິນໃຫຍ່ ອິນໂດເນເຊຍ ມາເລເຊຍ ແລະໄທ ຕໍາຫລວດກ່າວວ່າ ພວກຕ້ອງສົງໃສປະມານ 400 ຄົນ ເປັນຊາວໃຕ້ຫວັນ ກັບອີກ 180 ຄົນມາຈີນແຜ່ນດິນໃຫຍ່ ພວກເຈົ້າໜ້າທີ່ກ່າວວ່າ ພວກຕ້ອງສົງໃສດັ່ງກ່າວຈະໃຊ້ການບໍລິການໂທລະສັບທາງອິນເທີ ເນັທ ເພື່ອໂທຫາພວກເຄາະຮ້າຍ ແລະຫລອກໃຫ້ພວກເຂົາເຈົ້າສົ່ງເງິນເຂົ້າບັນຊີໃນອິນເທີ ເນັທໃຫ້ພວກຕົນ ຕົວຢ່າງ ພວກເຄາະຮ້າຍ ບາງຄົນຖືກບອກວ່າ ເຂົາເຈົ້າຕິດໜີ້ຄ່າປັບໃໝໃນການຝ່າຝືນກົດຈະລາ ຈອນແລະຕ້ອງໄດ້ຊໍາລະດ່ວນ ດັ່ງນີ້ເປັນຕົ້ນ ເວລານີ້ຍັງບໍ່ແຈ້ງຂາວເທື່ອວ່າ ພວກຕ້ອງສົງໃສເຫລົ່ານີ້ຈະຖືກດໍາເນີນຄະດີ ຢູ່ບ່ອນໃດ ແຕ່ ກໍາປູເຈຍໄດ້ກ່າວວ່າ ຕົນຈະຈັດສົ່ງພວກທີ່ຖືກຈັບກຸມນັ້ນ ກັບຄືນສູ່ປະເທດເດີມຂອງພວກ ເຂົາເຈົ້າ ທ່ານ Wang Cho-chiun ຫົວໜ້າກົມຕໍາຫລວດຂອງໃຕ້ຫວັນກ່າວວ່າ ກົມຕໍາຫລວດ ຂອງທ່ານ ແລະກະຊວງຄວາມປອດໄພຂອງສາທາລະນະຊົນຂອງຈີນແຜ່ນດິນໃຫຍ່ ໄດ້ ປະສານງານກັນກ່ຽວກັບການສືບສວນສອບສວນ ແລະການຈັບກຸມພວກຕ້ອງສົງໃສນັ້ນ